LADA Vesta

LADA Vesta () estas la rusia kompakta aŭto, kiun AvtoVAZ produktas ekde la . Ĝi anstataŭis la familion LADA Priora en modela vico. La vendoj komenciĝis la  2015. En 2018 estis venditaj 108 364 aŭtoj, kio faris ĝin la plej vendata aŭto en Rusio.

 Historio 
 Nomo 
Unuafoje tiu ĉi nomo aperis en 2008, kiam ĝin proponis la nomokrea firmao BrendLab. En 2010 okazis konkurso de nomoj por la nova aŭto Lada 2190. Venkis la nomo Granta, sed ankaŭ Vesta estis proponita pli ol 400 fojojn. En 2014 oni testis ĝin je la celata klientaro kaj poste oficiale registris kiel varomarkon. Fine aperis kombino el la nomoj de du diinoj: Lada (la slava diino de amo kaj edzeco) kaj Vesta (la romia diino de hejmo kaj fajrejo). Aldonaĵo SW signifas Sport Wagon.

 Fabrikado 

Oni investis en kreadon de la aŭto proksimume 6,5 miliardojn da rubloj. La unua korpuso de la antaŭseria Vesta estis veldita la  en Iĵevsko. La  2015 samloke estis veldita kaj farbita la unua korpuso de Vesta, farita surbaze de amasprodukta teknologio. La  oni solene lanĉis la amasan fabrikadon de Lada Vesta.

Origine oni planis ke la  2015 ekvendiĝos limuzino kaj poste hatchback, sed poste la plano ŝanĝiĝis kaj ekde 2017 komenciĝis amasa fabrikado de kombinaŭto kaj ĝia ajnagrunda versio. La  la prezidanto de AvtoVAZ Nicolas Maure diris, ke la kompanio rezignis je la produktado de la hatchback-versio por eviti internan konkurencon kun LADA XRAY. La  2017 AvtoVAZ komencis akceptadon de la mendoj de kombiaŭtaj versioj Vesta SW kaj Vesta SW Cross.

La  en la Moskva Internacia Aŭtoekspozicio estis oficiale prezentita la modelo Vesta Sport. Vendoj startis la .

En 2020 devos aperi la redezajnita versio Lada Vesta FL. Ĝi ricevos tute novan instrumentan panelon, pordojn kaj centran plankotunelon. Aperos granda tuŝekrano de plurmedia sistemo, unuigita kun klimatizilo. Novaj estos ankaŭ bufroj kaj krado de radiadilo, ŝanĝiĝos dezajno de la lumiloj.

 Teknikaj karakterizoj 
eta|Motoro VAZ-21129
eta|Interne
Lada Vesta estas pli longa ol Lada Priora — 4,41 m.

La aŭto estas farita surbaze de la platformo Lada B, kiu estis evoluigo de la projekto Lada C. La dezajno baziĝas sur konceptaj aŭtoj LADA XRAY. Ĝi ricevis originalan antaŭan suspension kun L-formaj leviloj, novaj turnokamoj kaj kastoreno je 5 gradoj, kaj stirsistemon de Renault Megane. La stirkolono estas reguligebla laŭ alteco kaj eliĝo, en ĉiuj versioj. Bremsoj kaj radiadilo ankaŭ devenas de Renault-Nissan.

Lada Vesta havas motorojn VAZ-21129 (106 ĉevalpovoj, 1,6 litro) kaj VAZ-21179 (122 ĉevalpovoj, 1,8 litro). Haveblas du variantoj de transmisio: la kvinŝtupa mekanika rapidumskatolo kaj la aŭtomatigita mekanika rapidumskatolo (VAZ 21827). Oni povas kompreni, kia transmisio estas uzata en la aŭto laŭ ĝia VIN: GFL13 indikas la transmision de Renault, GFL11 — la transmision 21807 fare de AvtoVAZ. La robota rapidumskatolo havas kodon GFL12.

En 2017 aperis Lada Vesta CNG, kiu funkcias surbaze de benzino kaj metano. Tio estas la unua en Rusio aŭto, amase fabrikata kun benzino-metana motoro.

 Versioj 
LADA Vesta havas tri ĉefajn versiojn: Classic (la baza), Comfort (la meza) kaj Luxe (la pinta). Por limuzino haveblas ankaŭ la simpligita versio Standard  kaj la pinta versio Exclusive. Ĉiuj versioj havas opciojn, do estas modifeblaj, ekzemple: Classic havas opcion Start, Comfort havas opciojn Multimedia kaj Image, Luxe havas opciojn Multimedia kaj Prestige. 

eta|dekstra|Sport edition. 
La modifikoj:
 Vesta Cross — pasaĝera 5-loka limuzino kun altigitaj vetureblecoj.
 Vesta CNG — ebligas kombini metanon kaj benzinon.
 Vesta SW — pasaĝera 5-loka kombiaŭto.
 Vesta SW Cross — pasaĝera 5-loka kun altigitaj vetureblecoj.
 Vesta Sport — pasaĝera 5-loka limuzino kun specialaj bufroj, "jupoj" sur sojloj kaj spojlero sur supro de kofrujo. Ĝi havas la benzinan motoron VAZ-21179 (1,8 litro) kaj la kvinŝtupan mekanikan transmision Renault. Povo de la motoro estas 145 ĉefalpovoj, torda momanto 184 Nm, maksimuma rapideco 193 km/hore.

 Sekureco 

Autoreview Car Assessment Program105x105pxSekureco de pasaĝeroj
(fronta kolizio)14,1 poentoj el 16Testita modelo:
LADA (VAZ) Vesta,
kvinporda limuzino (2016)

Sekve de kolizia testo fare de la rusia magazeno Autoreview laŭ propra metodo ARCAP (Autoreview Car Assessment Program) LADA Vesta ricevis 14,1 poentojn el 16, do ricevis 4 stelojn. LADA Vesta evidentiĝis esti pli sekura ol Ford Focus kaj Hyundai Solaris de la 1-a generacio. En tiu klaso ĝin superis nur Hyundai Solaris de la 2-a generacio kaj Volkswagen Polo. En 2016 en la versio Luxe aperis flankaj aerkusenoj.

Autoreview Car Assessment Program80x80pxсSekureco de pasaĝeroj
(fronta kolizio)15,1 poentoj el 16Testita modelo:
LADA (VAZ) Vesta,
kvinporda limuzino (2018)


En 2018 AvtoVAZ okazis pliaj ŝanĝoj kaj en la testo la aŭto ricevis plian poenton, do fine gajnis 15,1 poentojn el 16, ricevinte 5 stelojn. La aŭto estis agnoskita pli sekura ol Volkswagen Polo kaj cedis en sia klaso nur al Hyundai Solaris, gajninte 16 poentojn el 16 poentoj kaj ricevinte 5 stelojn.

 Aŭtosporto 
eta|LADA Vesta antaŭ la Tutmonda Aŭtokonkuro (WTCC)

Ekde 2015 limuzino LADA Vesta servas kiel bazo por konkura aŭto LADA Vesta TC1 de la teamo LADA Sport Rosneft en la Tutmonda Aŭtokonkuro inter leĝeraj aŭtoj (WTCC).

 Premioj 
 La premio Marcus en kategorio "Ekonomia allogeco" en la kompakta klaso (Aŭstrio, 2018).

 Eksporto 
eta|LADA Vesta en Havano. Novembro 2017.

En februaro 2018 unuafoje post 12-jara paŭzo al Kubo venis 344 novaj Lada — tio estis Lada Vesta kaj Lada Largus, kiuj ekfunkciis kiel taksioj. En 2019 oni anoncis aĉetadon de pliaj 500 aŭtoj por ŝtatoficejoj kaj policejoj.

 Vidu ankaŭ 
 Lada Vesta EV

 Eksteraj ligiloj 


 Referencoj 

Kategorio:Rusiaj aŭtomobiloj
Kategorio:VAZ
Kategorio:Aperis en 2015
Kategorio:Transporto en 2015